**UPISI U PRVI RAZRED ZA ŠKOLSKU 2025./2026.**

Poštovani roditelji i skrbnici budućih prvašića,

upisi u prvi razred osnovne škole za školsku 2025./2026. provode se elektroničkim putem, korištenjem **Nacionalnog informacijskog sustava upisa u osnovne škole.**

Putem poveznice [**https://osnovne.e-upisi.hr**](https://osnovne.e-upisi.hr/) potrebno je podnijeti prijavu za upis svoga djeteta u prvi razred osnovne škole prema sljedećem rasporedu:

* zahtjevi za **redovne upise** se podnose od 15. veljače do 15. ožujka 2025. godine,
* zahtjevi za **redovne upise za djecu s teškoćama** se podnose od 1. veljače do 15. travnja 2025. godine,
* zahtjevi za **prijevremene upise** se podnose od 15. veljače do 31. ožujka 2025. godine,
* zahtjevi za **privremeno oslobađanje od upisa** se podnose od 15. veljače do 31. ožujka 2025. godine.

**VAŽNE NAPOMENE:**

Roditelji odnosno skrbnici djeteta rođenog od 1. travnja 2019. godine do 31. prosinca 2019. godine mogu najkasnije do 31. ožujka 2025. podnijeti **zahtjev za prijevremeni upis u prvi razred osnovne škole**. Uz zahtjev obvezno je priložiti Mišljenje stručnog tima predškolske ustanove o psihofizičkom stanju djeteta.

Roditelji/skrbnici koji smatraju da je za njihovo dijete potrebna **odgoda upisa** također popunjavaju zahtjev za redovni upis, a Stručno povjerenstvo škole će pri neposrednom pregledu djeteta, razgovoru s roditeljima i dostavljenoj dokumentaciji procijeniti da li je djetetu potrebna odgoda upisa. O odgodi upisa, Stručno povjerenstvo škole će obavijestiti Upravni odjel koji donosi konačnu odluku.

Prijavom u sustav roditeljima će biti vidljivi opći podaci o djetetu te škola na čijoj se listi školskih obveznika dijete nalazi prema mjestu prebivališta, odnosno boravišta. Odmah po podnošenju prijave roditelji će moći odabrati mogućnosti koje im se nude u dodijeljenoj školi npr.:

* + izborne predmete (Vjeronauk i Informatika)
  + produženi boravak

Također, ako imaju razloga za to, roditelji će prilikom podnošenja prijave moći izraziti **želju za upis u drugu školu**od one kojoj dijete pripada prema upisnom području.

Roditeljima je za pristup sustavu putem poveznice potreban aktivan **e-Građani račun**. Roditelji koji nemaju vjerodajnice za ulazak u portal moraju izraditi račun ili se javiti školi kojoj pripadaju prema upisnom području.

**Provjera spremnosti djeteta za upis u 1. razred** **u školi**obično se provodi tijekom travnja i svibnja. Obavijest o terminima bit će objavljena na mrežnim stranicama Škole, a roditelji će se za termin prijaviti preko aplikacije **Terminko** <https://www.terminko.com/>

**Liječnički pregledi**obavljaju se u školskoj ambulanti. Roditelji se trebaju sami prijaviti preko aplikacije **Terminko** <https://www.terminko.com/>

Za sve nejasnoće ili pitanja oko upisa, stojimo na raspolaganju putem e -mail adresa: [katarina.crnkovic-polic@skole.hr](mailto:katarina.crnkovic-polic@skole.hr) (pedagoginja) ili [isabella.brecevac@skole.hr](mailto:isabella.brecevac@skole.hr) (psihologinja) te na broj 091 4414 967 (psihologinja).

Radujemo se budućoj suradnji!

Ravnateljica  
Sanja Zakinja, prof.